  Майя Бывальцева Удмуртиын анай кылэз дышетонэн устооссэ школаосты бырйизы. 2021-тӥ арын тулыспалэ ортчем элькун вожвылъяськонлы йылпумъянъёсты улосвылысь дышетонъя но тодосъя министерстволэн сайтаз шараязы. Удмурт кылэз но литератураез дышетонэн школаос пӧлын устоосыз луизы: Дэри ёросысь Совето Союзлэн Героезлэсь А. М. Лушниковлэсь нимзэ нуллӥсь Лудорвай шор ёзо школа; Алнаш ёросысь Вуж Шудья инъет ёзо школа. Бигер кылэз но литератураез дышетонэн устоез школа луиз Ижкарысь Габдулла Тукай нимо 6 номеро гимназия. Пор кылэз но литератураез дышетонэн устоез школа – Каракулино ёросысь Быргында шор ёзо школа. Вормисьёслы анай кылъя но литературая кабинетъёсы компьютер техника сётозы (ноутбук, наушникъёс, шыр). Вожвылъяськонэ Удмуртиысь 53 школаос пыриськизы. Со пӧлысь 47 куриськонъёс удмурт кылэз но литератураез дышетӥсь школаослэсь вуизы, бигер кылэз но литератураез дышетонэн - вить, пор кылэз но литератураез дышетонэн - одӥг Тодэ вайытом, тулыспал пумын Дэри ёросысь Лудорвай школалэн кивалтӥсез, удмурт кылъя но литературая дышетӥсь Надежда Мерзлякова Москваын Анай кылъя дышетӥсьёслэн устолыксыя форумазы пыриськиз.  Тегъёс: Дышетон Ижкар Удмуртия вожвылъяськон школаос Дэри удмурткыл Алнаш  